Mikkel Mundal var handelsmann og drev en krambu i Fjærland. I tillegg fungerte han som brefører og fjellklatrer sammen med engelske turister og kunstnere som hadde begynt å komme til området. De første turistene var engelsk overklasse som kom allerede fra 1850-tallet, mange av dem for å fiske laks. I Mundals tid var det mangel på steder gjestene kunne overnatte, og det ble gjerne til at de fikk et rom hjemme hos ham.